
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1564 

4Αυγούστου 1999 


ΑΠΟΦΑΣΕΙ Σ 

Αριθ. 7212 

Έγκριση Οργανισμού Εσωτερικής Υπηρεσίας του Δήμου 
Σούδας Ν. Χανίων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις των άρθρων 12, 241 και 242 του Ν. 
1188/1981 όπως ισχύουν. 

2. Τις διατάξεις του άρθρου 67 του Ν. 1416/1984 όπως 
ισχύουν. 

3. Τις διατάξεις των Π.Δ. 37α/1987 και 22/1990. 

4. Τις διατάξεις των άρθρων 19,20,34,35,36 και 38 του 
Ν. 2190/94. 

5. Τις διατάξεις των άρθρων 7, 9, 11 και 12 του Ν. 
2503/97. 

6. Τις διατάξεις του άρθρου 32 του Ν. 2508/97. 

7. Τις διατάξεις των άρθρων 11 και 18 του Ν. 2539/97. 

8. Τις διατάξεις του άρθρου 13 του Ν. 2672/98. 

9. Τις κατευθύνσεις της Κεντρικής Ομάδας Έργου για 
την προετοιμασία του οργανωτικού πλαισίου των Νέων 
Δήμων που συστήθηκε με την αρ. πρωτ. 727/9.1.98 από¬ 
φαση του Υπουργού ΕΣ.Δ.Δ.Α. 

10. Την εισηγητική έκθεση και το σχέδιο Ο.Ε.Υ. της ομά¬ 
δας εργασίας του Νομού Χανίων που συστήθηκε με την 
απόφαση του Γενικού Γραμματέα Περιφέρειας, αρ. 
πρωτ. 3445/1.7.98. 

11. Την 46/99 απόφαση του Δημοτικού Συμβουλίου σχε¬ 
τικά με την ψήφιση του Ο.Ε.Υ., αποφασίζουμε: 

Εγκρίνουμε το Ο.Ε.Υ. του Δήμου Σούδας Ν. Χανίων που 
ψηφίζεται με την 46/99 απόφαση του Δ.Σ. Σούδας ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΣΟΥΔΑΣ 

Άρθρο 1 

Οι υπηρεσίες του Δήμου απαρτίζονται από: 

I. Μία (1) Διεύθυνση, την Διεύθυνση ΥΠΗΡΕΣΙΩΝ ΔΗ¬ 
ΜΟΥ ΣΟΥΔΑΣ που αποτελείται από τρία τμήματα: 
α) Τμήμα διοικητικής υπηρεσίας 
β) Τμήμα οικονομικής υπηρεσίας 
γ) Τμήμα τεχνικής υπηρεσίας και 


II. Από δύο αυτοτελή Γ ραφεία: 

α)Γραφείο Ειδικής Υπηρεσίας και 

β) Γραφείο Προγραμματισμού και Μηχανοργάνωσης 

Άρθρο 2 

Οι κατά το προηγούμενο άρθρο υπηρεσίες του Δήμου 
υποδιαιρούνται στα παρακάτω τμήματα και γραφεία: 

I.ΔΙΕΥΘΥΝΣΗ ΥΠΗΡΕΣΙΩΝ ΔΗΜΟΥ ΣΟΥΔΑΣ 

1. ΤΜΗΜΑ ΔΙΟΙΚΗΤΙΚΗΣ ΥΠΗΡΕΣΙΑΣ 
α) Γ ραφείο Δημάρχου, Γ ραμματείας Δ.Σ και Δημαρχια¬ 
κής Επιτροπής 

β) Γραφείο Πρωτοκόλλου- Μητρώων- Δημοτολογίων- 
Ληξιαρχείου 

γ) Γ ραφείο Κοινωνικής Μέριμνας και Πολιτιστικής Μέρι¬ 
μνας 

2) ΤΜΗΜΑ ΟΙΚΟΝΟΜΙΚΗΣ ΥΠΗΡΕΣΙΑΣ 

α) Γραφείο Προϋπολογισμού και Εκκαθάρισης Δαπα¬ 
νών 

β) Γ ραφείο Εσόδων και χρηματικών καταλόγων 
γ) Γ ραφείο Δημοτικού Ταμείου και διαχείρισης 

3) ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ 

α) Γ ραφείο Τεχνικών Έργων και Μελετών 
β) Γ ραφείο Πολεοδομικών Εφαρμογών 
γ) Γ ραφείο Περιβάλλοντος και Πρασίνου 
δ) Γ ραφείο Καθαριότητας- Κοιμητηρίου - Ύδρευσης και 
Αποχέτευσης 

II ΑΥΤΟΤΕΛΗ ΓΡΑΦΕΙΑ 

1. Γ ραφείο Ειδικής Υπηρεσίας 

2. Γραφείο Προγραμματισμού και Μηχανοργάνωσης 

Άρθρο 3 

Η Οργανική Σύνθεση, η διαβάθμιση και η κατάταξη του 
προσωπικού του Δήμου ορίζεται όπως παρακάτω: 

Α. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

1. Κλάδος ΠΕΙ Διοικητικών, δύο (2) θέσεις 

2. Κλάδος ΠΕΙ Οικονομολόγων, μία (1) θέση 

3. Κλάδος ΠΕ3 Πολιτικών Μηχανικών, μία (1) θέση 

4. ΚλάδοςΠΕ4 Αρχιτεκτόνων Μηχανικών, μία (1) θέση 
5 .Κλάδος ΠΕ6 Τοπογράφων, μία (1) θέση 
ΣΥΝΟΛΟ ΘΕΣΕΩΝ: Έξι(6) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

1. Κλάδος ΤΕ1 Βιβλιοθηκονόμων, μία( 1) θέση 

2. Κλάδος ΤΕ3 Τεχνολόγων Πολιτικών Μηχανικών, μία 
(1) θέση 

3. Κλάδος ΤΕ4 Τεχνολόγων Μηχανολόγων, μία (1) θέση 

4. ΚλάδοςΤΕδ Τεχνολόγων Τοπογράφων Μηχανικών, 
μία (1) θέση 

5. Κλάδος ΤΕ13 Τεχνολόγων Γεωπόνων μία (1) θέση 

6. Κλάδος ΤΕ17 Διοικητικών Λογιστών, μία (1) θέση 

7. Κλάδος ΤΕ19 Πληροφορικής, μία (1) θέση 

8. Κλάδος ΤΕ22 Διοικ. Μονάδων Τοπικής Αυτοδ/σης, 
μία (1) θέση 

ΣΥΝΟΛΟ ΘΕΣΕΩΝ: Οκτώ (8) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

1. ΚλάδοςΔΕΙ Διοικητικών, επτά θέσεις (7) 

3. Κλάδος ΔΕ23 Ειδικού Προσωπικού, τρεις, (3) θέσεις 

4. Κλάδος ΔΕ24 Ηλεκτρολόγων, μία (1) θέση 

5. Κλάδος ΔΕ28 Χειριστών Μηχανημάτων Έργων, 
μία(1) θέση 

6. Κλάδος ΔΕ29 Οδηγών Αυτ/των, δύο (2) θέσεις 

7. Κλάδος ΔΕ30 Τεχνιτών, τέσσερις (4) θέσεις 

8. Κλάδος ΔΕ38 Χειριστών Ηλεκτρονικών Υπολογιστών, 
μία(1) θέση 

ΣΥΝΟΛΟ ΘΕΣΕΩΝ: Δεκαεννιά(19) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

1. Κλάδος ΥΕ16 Εργατών καθ/τητας εσωτερικών χώ¬ 
ρων, μία (1) θέση 

2. Κλάδος ΥΕ16 Εργατών γενικών καθηκόντων, πέντε (5) 
θέσεις 

3. ΚλάδοςΥΕ 16 Εργατών καθαριότητας, τρεις (3) θέσεις 

4. Κλάδος ΥΕ16 Εργατών ύδρευσης- αποχέτευσης, 
δύο(2) θέσεις 

ΣΥΝΟΛΟ ΘΕΣΕΩΝ: Ένδεκα(11) 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚ. ΑΟΡΙΣΤΟΥ ΧΡΟΝΟΥ 

I. Τρεις (3) θέσεις εργατών γενικών καθηκόντων 
ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

I .Μία (1) θέση Ειδικού Συνεργάτη 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤ. ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

I. Δέκα (10) θέσεις διαφόρων ειδικοτήτων για την αντι¬ 
μετώπιση εποχιακών αναγκών 

Άρθρο 4 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρεται παραπάνω καθορίζονται όπως 
παρακάτω: 

ΔΙΕΥΘΥΝΣΗ ΥΠΗΡΕΣΙΩΝ 

Ο Διευθυντής ελέγχει, μεριμνά, συντονίζει και φροντίζει 
για τη σροστή λειτουργία των τμημάτων που υπάγονται 
στην Διεύθυνσή του. 

• Συνεργάζεται με τους προϊσταμένους των τμημάτων 
για τα θέματα κάθε τμήματος. 

• Ενημερώνει και συνεργάζεται με τον Δήμαρχο ή τον 
αρμόδιο Αντιδήμαρχο για όλο το φάσμα των αρμοδιοτή¬ 
των και των καθηκόντων της Διεύθυνσης. 


• Μεριμνά για την ομαλή λειτουργία της διεξαγωγής 
των εκλογών. 

• Παρακολουθεί την νομοθεσία που αφορά οικονομικά 
θέματα, ενημερώνοντας τα αρμόδια κατά περίπτωση τμή¬ 
ματα και γραφεία και εποπτεύει για την εφαρμογή των 
νόμων δίνοντας τις απαραίτητες οδηγίες. 

• Ελέγχει και θεωρεί όλα τα καταρτιζόμενα από τις υπη¬ 
ρεσίες της διεύθυνσης έγγραφα, καταστάσεις πληρωμής 
όλου του προσωπικού, χρηματικά εντάλματα και γενικά 
όλο τα σχετικά με την Διεύθυνση έγγραφα πριν αυτά υπο- 
γραφούν από τον Δήμαρχο. 

• Εισηγείται αρμόδια στην Δημαρχιακή Επιτροπή και 
τον Δήμαρχο 

• Εποπτεύει, προΐσταται και καθοδηγεί την κατάρτιση 
του οικονομικού προϋπολογισμού. 

• Εποπτεύει και παρακολουθεί την κίνηση κεφαλαίων 
του Δήμου και εισηγείται στο Δήμαρχο τον τρόπο της κα¬ 
λής διάθεσης αυτών. 

• Έχει την ευθύνη για όλες τις διοικητικές υποθέσεις 
της υπηρεσίας. 

1 ,Α ΤΜΗΜΑ ΔΙΟΙΚΗΤΙΚΗΣ ΥΠΗΡΕΣΙΑΣ 

ΠΡΟΪΣΤΑΜΕΝΟΣ 

• Φροντίζει για τη σωστή λειτουργία και συντονισμό του 
τμήματός του και ασκεί έλεγχο και εποπτεία. 

• Συνεργάζεται με τους προϊσταμένους των γραφείων 
και με τον Διευθυντή Διευθύνσεως. 

• Εποπτεύει για την τήρηση των Υπηρεσιακών φακέ¬ 
λων, του βιβλίου αποφάσεων του Δημάρχου καθώς και 
οποιουδήποτε άλλου βιβλίου. 

1. Α1 ΓΡΑΦΕΙΟ ΔΗΜΑΡΧΟΥ - ΓΡΑΜΜΑΤΕΙΑΣ Δ.Σ- 
ΔΗΜΑΡΧΙΑΚΗΣ ΕΠΙΤΡΟΠΗΣ 

• Το γραφείο διεξάγει κάθε υπηρεσία ή εντολή που του 
αναθέτει ο Δήμαρχος και δεν υπάγεται στις αρμοδιότητες 
κάποιας άλλης από τις υπάρχουσες υπηρεσίες. 

• Τηρεί και ενημερώνει διάφορα βιβλία όπως των Επι¬ 
τροπών που συμμετέχει ο Δήμαρχος ή των συνεδριάσεων 
κ.λπ. 

• Φροντίζει για την οργάνωση Εορτών, τελετών κ.λ,π 
που γίνονται από το Δήμο. Επίσης οργανώνει τις υποδο¬ 
χές, φιλοξενία, ξεναγήσεις, ενημερώσεις κ.λ.π ξένων 
προσωπικοτήτων και προσκεκλημένων του Δήμου ή του 
Δημάρχου. 

• Ενεργεί την ιδιαίτερη αλληλογραφία του Δημάρχου, 

κλείνει τα ραντεβού και τις επαφές που θα έχει ο Δήμαρ¬ 
χος. „ 

• Καταρτίζει την ημερήσια διάταξη των συνεδριάσεων 
του Δημοτικού Συμβουλίου κατά την ισχύουσα νομοθε¬ 
σία, κοινοποιεί αυτή στα μέλη του και στα αρμόδια όργα¬ 
να και επιμελείται για την προετοιμασία και υλοποίηση 
των αποφάσεων. 

• Τηρείτο πρακτικά των συνεδριάσεων, αρχείο αποφά¬ 
σεων και μεριμνά για την επικύρωση των πρακτικών και 
την έγκαιρη προώθηση των αποφάσεων για έγκριση 

• Παρακολουθεί την πορεία των αποφάσεων στην αρ¬ 
μόδια αρχή και τις Υπηρεσίες 

• Παρακολουθεί τις υποθέσεις που έχουν παραπεμ- 
φθεί στις διάφορες επιτροπές και μεριμνά για την έγκαι¬ 
ρη εισαγωγή τους στο ΔΣ για τη λήψη σχετικών αποφά¬ 
σεων 

• Καταρτίζει την ημερήσια διάταξη των συνεδριάσεων 
της Δημαρχιακής Επιτροπής κατά την ισχύουσα νομοθε¬ 
σία και την κοινοποιεί στα μέλη της 

• Τηρεί πρακτικά συνεδριάσεων της Δ.Ε και μεριμνά για 
την έγκαιρη προώθηση των σχετικών αποφάσεων και την 
εκτέλεσή τους από τις αρμόδιες υπηρεσίες. 

1. Α2 ΓΡΑΦΕΙΟ ΠΡΩΤΟΚΟΛΛΟΥ - ΜΗΤΡΩΩΝ- 
ΔΗΜΟΤΟΛΟΓΙΩΝ ΛΗΞΙΑΡΧΕΙΟΥ 

Για το Πρωτόκολλο 

• Επιμελείται της παραλαβής, πρωτοκόλλησης, ευρε- 
τηρίασης και συσχέτισης όλων των εισερχομένων και 
εξερχόμενων εγγράφων του Δήμου, τηρώντας το πρωτό¬ 
τυπο στο αρχείο. 

• Παρακολουθεί φροντίζει και επιμελείται την τήρηση 
του γενικού αρχείου του Δήμου και εισηγείται την κατα¬ 
στροφή του θεωρημένου σαν αχρήστου, για την κατα¬ 
στροφή του οποίου μεριμνά μετά την έγκριση της. 

• Διεκπεραιώνει αυθημερόν την εισερχόμενη και εξερ- 
χόμενη αλληλογραφία και επικυρώνει τα αντίγραφά της 
καθώς και κάθε άλλο αντίγραφο. 

Γ ια το Μητρώο 

• Τηρεί τα υπό του νόμου οριζόμενα βιβλία και εφαρ¬ 
μόζει τις διατάξεις περί δημοτών όπως καθορίζονται από 
τον Δημοτικό και Κοινοτικό Κώδικα 

• Καταρτίζει το ετήσιο μητρώο, εκδίδει πάσης φύσεως 
πιστοποιητικά όπως οικογενειακής κατάστασης, στρατο¬ 
λογικής κατάστασης, εκλογικής χρήσης κληρονομιών 
κ.λ.π 

• Ασχολείται με την εγγραφή αδήλωτων αλλοδαπών, 
αλλογενών που αποκτούν την Ελληνική Ιθαγένεια, την 
διόρθωση ονομάτων, επωνύμων κ.λ.π 

• Ασχολείται με την διαδικασία έκδοσης εκλογικών βι¬ 
βλιαρίων, την εγγραφή ή διαγραφή εκλογέων από τους 
εκλογικούς καταλόγους κ.λ.π. 

Γ ια το Ληξιαρχείο 

• Τηρεί τα υπό του νόμου οριζόμενα βιβλία Ληξιαρχεί¬ 
ου και εφαρμόζει τις ισχύουσες νομοθετικές διατάξεις. 

• Καταχωρεί στα βιβλία τις γεννήσεις, βαπτίσεις, γό¬ 
μους, και γενικά όλα όσα προβλέπονται από τον ληξιαρχι¬ 
κό κώδικα. 

• Εκδίδει αντίγραφα ή αποσπάσματα ληξιαρχικών πρά¬ 
ξεων. 

Γ ια το Προσωπικό 

• Φροντίζει για την εφαρμογή της ισχύουσας κάθε φο¬ 
ρά νομοθεσίας σχετικά με την υπηρεσιακή και συνταξιο- 
δοτική κατάσταση των εργαζομένων του Δήμου με την 
οποιαδήποτε σχέση εργασίας 

• Φροντίζει για τη διεξαγωγή όλων εκείνων των διαδι¬ 
κασιών που είναι απαραίτητες για τις προσλήψεις, προα¬ 
γωγές, απολύσεις, παραιτήσεις, αποχωρήσεις, τοποθε¬ 
τήσεις, μετακινήσεις, αποσπάσεις, μετατάξεις, πειθαρχι¬ 
κές υποθέσεις, χορηγήσεις αδειών, μισθολογικές και 
βαθμολογικές προαγωγές του προσωπικού, τις οποίες 
κοινοποιεί στο Τμήμα Οικονομικών Υπηρεσιών, στο γρα¬ 
φείο λογιστηρίου για τα περαιτέρω 

• Τηρεί τα μητρώα και τους ατομικούς φακέλους του 
πάσης φύσεως προσωπικού και φροντίζει για τη συνεχή 
παρακολούθηση και ενημέρωση τους. 

• Μεριμνά για την τήρηση της διαδικασίας συνταξιοδό- 
τησης των αποχωρούντων 


• Εκδίδει τα πιστοποιητικά υπηρεσιακών μεταβολών 
και διεξάγει την όλη αλληλογραφία του γραφείου. 

• Φροντίζει για τη μελέτη και εφαρμογή της ισχύουσας 
εργατικής νομοθεσίας. 

1. Α3 ΓΡΑΦΕΙΟ ΚΟΙΝΩΝΙΚΗΣ 
ΚΑΙ ΠΟΛΙΤΙΣΤΙΚΗΣ ΜΕΡΙΜΝΑΣ 

• Εκτελεί κάθε υπηρεσία σχετική με τη ν άσκηση της Δη¬ 
μοτικής πρόνοιας και αντίληψης 

• Συγκεντρώνει στοιχεία, εισηγείται μέτρα, διεξάγει 
όλες τις διαδικασίες οργανώσεως και πραγματοποιήσε¬ 
ις σχετικών εκδηλώσεων του Δήμου και επικοινωνεί με 
τους σχετικούς φορείς 

• Έχει την ευθύνη για τη βιβλιοθήκη του Δήμου 

• Έχει την ευθύνη προβολής του έργου του^ήμου, 
ενημερώνοντας σχετικά το λαό, τον τύπο, τα μέσα μαζι¬ 
κής ενημέρωσης και όλους τους φορείς δημόσιους και 
ιδιωτικούς. 

• Τηρείτο βιβλίο καταχώρησης των Αρχών, Υπηρεσιών, 
Συλλόγων, Σωματείων, βουλευτών και φροντίζει για την 
έκδοση και διάθεση ενημερωτικού δελτίου των δραστη¬ 
ριοτήτων του Δήμου 

• Ασχολείται με την ιεράρχηση και προώθηση προβλη¬ 
μάτων όλων των βαθμίδωντης παιδείας στην περιοχή, συ- 
νεργαζόμενο με τους συλλόγους των εκπαιδευτικών, μα¬ 
θητών και γονέων και κηδεμόνων 

• Ασχολείται με την ιεράρχηση και προώθηση προβλη¬ 
μάτων αθλητισμού, πολιτισμού, και ειρήνης της περιοχής, 
συνεργαζόμενο με τους συλλόγους, σωματεία και αρμό¬ 
διους φορείς 

• Επιμελείται και έχει την ευθύνη της σωστής και έγκαι¬ 
ρης οργάνωσης και πραγματοποίησης των αθλητικών, 
πολιτιστικών και φιλειρηνικών εκδηλώσεων του Δήμου. 

1.Β ΤΜΗΜΑ ΟΙΚΟΝΟΜΙΚΗΣ ΥΠΗΡΕΣΙΑΣ 

Ο ΠΡΟΪΣΤΑΜΕΝΟΣ 

• Μεριμνά, συντονίζει, φρονπ'ζει ελέγχει και εποπτεύει τα 
γραφεία του τμήματος και το προσωπικό, παραλαμβάνει, 
χαρακτηρίζει και διανέμει την αλληλογραφία στα γραφεία 

• Εισηγείται στον Διευθυντή Διευθύνσεως και συνερ¬ 
γάζεται μαζί του για θέματα που αφορούν το τμήμα φρο¬ 
ντίζει την έγκαιρη βεβαίωση όλων των φόρων, τελών και 
δικαιωμάτων του Δήμου και καταρτίζει τους βεβαιωτι¬ 
κούς καταλόγους 

• Εποπτεύει, προΐσταται και καθοδηγεί τη σύνταξη του 
οικονομικού απολογισμού του Δήμου 

• Μελετά, εισηγείται για κάθε θέμα οικονομικής φύσε¬ 
ως που αφορά και ενδιαφέρει το Δήμο 

• Παρακολουθεί και ελέγχει για τη τήρηση των διατά¬ 
ξεων «περί οικονομικών διοικήσεως και λογιστικών των 
Δήμων και Κοινοτήτων» και γενικά έχει την ευθύνη για 
όλες τις οικονομικές υποθέσεις του Δήμου 

• Συνεργάζεται με το Διευθυντή Διευθύνσεως για τυχόν 
τροποποίηση τελών, φόρων και δικαιωμάτων του Δήμου 

1.Β1 ΓΡΑΦΕΙΟ ΠΡΟΫΠΟΛΟΓΙΣΜΟΥ 
ΚΑΙ ΕΚΚΑΘΑΡΙΣΗΣ ΔΑΠΑΝΩΝ 

• Καταρτίζει σε συνεργασία με τις αρμόδιες υπηρεσίες 
του Δήμου τον ετήσιο προϋπολογισμό εσόδων-εξόδων 
και τις σχετικές εκθέσεις μέσα στις προθεσμίες που ορί¬ 
ζει ο Δημοτικός και Κοινοτικός Κώδικας, παρομοίως και 
τον απολογισμό. 

• Παρακολουθεί την πορεία εκτέλεσης του προϋπολο¬ 
γισμού και εισηγείται αρμοδίως τυχόν αναμορφώσεις και 
την λογιστική τακτοποίηση του. 

• Συγκεντρώνει ελέγχει και καταχωρεί στα σχετικά λο¬ 
γιστικά βιβλία τα αποτελέσματα της εκτελέσεως του προ¬ 
ϋπολογισμού, τις δοσοληψίες του δημοτικού ταμείου, την 
κίνηση του δημοτικού χρέους και της δημοτικής περιου¬ 
σίας. 

• Καταρτίζει τον ειδικό προϋπολογισμό του Δημοτικού 
χρέους, των υποχρεώσεων και απαιτήσεων και παρακο¬ 
λουθεί την πορεία απορρόφησης και πληρωμής των δα¬ 
νείων. 

• Τηρεί ειδικό αρχείο προϋπολογισμού και απολογι¬ 
σμού του Δήμου με όλες τις σχετικές αποφάσεις και 
εγκρίσεις και συγκεντρώνει στατιστικά στοιχεία χρήσιμα 
για τις προβλέψεις προϋπολογισμού και για τη χάραξη 
της οικονομικής πολιτικής του Δήμου. 

• Εκδίδει τα χρηματικά εντάλματα και ελέγχει την πλη¬ 
ρότητα των από το νόμο προβλεπομένων δικαιολογητι- 
κών κατά περίπτωση. 

• Φροντίζει για τη μισθοδοσία όλων των εργαζομένων 
στο Δήμο ανεξάρτητα σχέσεως εργασίας, συγκεντρώνει 
τα παραστατικά έγγραφα πληρωμής σε συνεργασία με τη 
Διοικητική Υπηρεσία( Γραφείο Προσωπικού) και συντάσ¬ 
σει τις καταστάσεις. 

• Φροντίζει για την ασφάλιση όλων των εργαζομένων, 
συντάσσει όλες τις ειδικές καταστάσεις για τα ασφαλιστι¬ 
κά ταμεία με τα οποία έχει επαφή και αλληλοενημέρωση. 

• Τηρείτο μισθολογικά μητρώα όλωντων εργαζομένων 
και συντάσσει τις καταστάσεις και βεβαιώσεις αποδοχών 
των εργαζομένων για την εφορία καθώς και τις βεβαιώ¬ 
σεις αποδόσεως φόρου, χαρτοσήμου κ.λ.π 

• Είναι υπεύθυνο και αρμόδιο για κάθε μισθολογικά και 
οικονομικό θέμα των εργαζομένων του Δήμου και τηρεί τα 
από το νόμο απαιτούμενα βιβλία 

1.Β2 ΓΡΑΦΕΙΟΕΣΟΔΩΝ 
ΚΑΙ ΧΡΗΜΑΤΙΚΩΝ ΚΑΤΑΛΟΓΩΝ 

• Ελέγχει και παρακολουθεί τις βεβαιώσεις και εισπρά¬ 
ξεις των τελών 

• Παραλαμβάνει τις καταστάσεις υπολογισμού του κό¬ 
στους κατασκευής πλακοστρώσεως κρασπεδορύθρων 
από την τεχνική υπηρεσία και φροντίζει τα περαιτέρω 

• Παραλαμβάνει ελέγχει τις αιτήσεις των ενδιαφερομέ¬ 
νων για διαφήμιση και εκδίδει τις σχετικές άδειες σύμφω¬ 
να με το νόμο και τις αποφάσεις του Δημοτικού Συμβου¬ 
λίου 

• Συντάσσει και στέλνει για θεώρηση τις καταστάσεις 
των υπόχρεων για καταβολή των τελών παρεπιδημού- 
ντων και των εκδιδομένων λογαριασμών, βεβαιώνει τις 
υποχρεώσεις και μεριμνά για την έγκαιρη και σύμφωνα με 
τους νόμους και τις αποφάσεις του Δημοτικού Συμβουλί¬ 
ου είσπραξη των οφειλών 

• Συντάσσει παραστατικά στοιχεία για την κατάρτιση 
των οικείων φορολογικών αποσπασμάτων και την έκδοση 
φορολογικών και χρηματικών καταλόγων 

• Συντάσσει και υποβάλλει εμπρόθεσμα στις εκτιμητι- 
κές επιτροπές καταστάσεις των ακινήτων που χρειάζο¬ 
νται εκτίμηση και ενημερώνει τους οικείους φακέλους 
των ακινήτων που υπόκεινται σε φορολογία ή εισφορά 

• Παραλαμβάνει και καταχωρεί στα βιβλία τις υπεύθυ¬ 
νες δηλώσεις σύμφωνα με το νόμο. 


• Παρακολουθεί και ενημερώνει τα τέλη χρήσεως κοι¬ 
νοχρήστων χώρων και εκδίδει τις σχετικές άδειες, παρα- 
λαμβάνει και διεκπεραιώνει αρμοδίως τις εκθέσεις ελέγ¬ 
χου των αρμοδίων οργάνων 

• Τηρεί γενικό πρωτόκολλο κατάθεσης ενδίκων μέσων, 
επιμελείται της παραπομπής των διαφόρων προσφυγών, 
φροντίζει για την έγκαιρη αποστολή των προσφυγών στα 
Διοικητικά Δικαστήρια και στα λοιπά όργανα με τη συνερ¬ 
γασία της Νομικής Υπηρεσίας 

• Τηρεί αρχείο όλων των υποθέσεων και περιπτώσεων 
και επιμελείται γαι τον έλεγχο και τη βεβαίωση όλων των 
τελών των ακαθαρίστων εσόδων 

1.Β3 ΓΡΑΦΕΙΟ ΔΗΜΟΤΙΚΟΥ ΤΑΜΕΙΟΥ 
ΚΑΙ ΔΙΑΧΕΙΡΙΣΗΣ 

• Τηρεί τα από το νόμο απαιτούμενα βιβλία και ενημε¬ 
ρώνει τις αρμόδιες υπηρεσίες για την πορεία είσπραξης 
των εσόδων που αναφέρονται σ’ αυτές 

• Ενεργεί τις εισπράξεις των πάσης φύσεως εσόδων 
του Δήμου με την έκδοση τετραπλοτύπου γραμμάτιου εί¬ 
σπραξης. Στα εκδιδόμενα αποδεικτικά είσπραξης απαγο¬ 
ρεύονται απόλυτα οι αλλοιώσεις. Όταν κατά την εγγραφή 
γίνεται λάθος θα διορθώνεται με νέα εγγραφή και θα ακυ¬ 
ρώνεται η παλιά. Η ακύρωση γίνεται με πράξη που συ- 
ντάσσεται πάνω στο ακυρούμενο γραμμάτιο όπου θα 
αναφέρεται και ο λόγος ακύρωσης και θα υπογράφεται 
από τον εκδότη, τον προϊστάμενό του και τον υπόχρεο. 

• Η διαδικασία είσπραξης των βεβαιωθέντων εσόδων 
ρυθμίζεται από τις διατάξεις του Β.Δ. 17.5/15.6.59 όπως 
αυτές κάθε φορά τροποποιούνται. 

• Τα χαρτονομίσματα που στο τέλος της εργάσιμης 
ημέρας θα υπάρχουν στο ταμείο θα κατατίθενται σε λο¬ 
γαριασμό τραπέζης που ο Δήμος τηρεί. 

• Αρμόδιος για την ανάληψη χρημάτων και καταθέσεων 
είναι ο ειδικός ταμίας του Δήμου που τοποθετείται με 
πράξη Δημάρχου. 

• Οι εντολές ανάληψης χρημάτων και καταθέσεων προ¬ 
συπογράφονται και από τον προϊστάμενο του τμήματος 
πριν υπογραφούν από τον Δήμαρχο 

• Είναι αρμόδιο για την τήρηση των προβλεπομένων 
από την κείμενη νομοθεσία βιβλίων. Το γραφείο ελέγχει 
πριν από την πληρωμή : α) το νομότυπο του εντάλματος 
και β) την πληρότητα των δικαιολογητικών που συνοδεύ¬ 
ουν το ένταλμα. Ο ενεργήσας τον έλεγχο πρέπει να το βε¬ 
βαιώνει ενυπόγραφα επί του εντάλματος πριν την εξό¬ 
φληση του. Ο ενεργήσας τον έλεγχο πρέπει να το βεβαι¬ 
ώνει ενυπόγραφα και θα αναφέρει την ημερομηνία που 
έγινε η πληρωμή. 

• Καταρτίζει τους μηνιαίους, τριμηνιαίους κ.λπ λογα¬ 
ριασμούς της διαχείρισης των εξόδων 

• Τέλος η όλη διαδικασία πληρωμής εξόφλησης του 
χρηματικού εντάλματος ρυθμίζεται από τις διατάξεις του 
Δημοτικού και Κοινοτικού Κώδικα και τις αντίστοιχες του 
Β.Δ. 17.5/15.6.59 όπως αυτές κάθε φορά τροποποιούνται 

• Στην αρμοδιότητα του ανήκει η διαχείριση των Νομι¬ 
κών προσώπων του Δήμου, η οποία γίνεται σύμφωνα με 
το νόμο από το Δημοτικό ταμείο. 

1.ΓΤΜΗΜΑ ΤΕΧΝΙΚΗΣ ΥΠΗΡΕΣΙΑΣ 

Ο ΠΡΟΪΣΤΑΜΕΝΟΣ 

• Παρίσταται και διευθύνει τις υπηρεσίες, επιβλέπο- 
ντας και κατευθύνοντας το προσωπικό που υπηρετεί σ’ 
αυτές 

• Συντάσσει τα προγράμματα εκτελεστέων έργων κάθε 
χρόνου και τα διαγράμματα προγραμματισμού μακρο¬ 
πρόθεσμων έργων 

• Θεωρεί ό,τι συντάσσουν τα γραφεία της υπηρεσίας 
(μελέτες, πίνακες κ.λπ). 

• Μεριμνά για την κατά τις κείμενες διατάξεις της νο¬ 
μοθεσίας διενέργεια διαγωνισμών, εκτέλεση έργων, πα¬ 
ραλαβή έργων κ.λπ 

• Μεριμνά για την καλή λειτουργία ηλεκτροφωτισμού 
της πόλης της σηματοδότησης των μηχανημάτων και γε¬ 
νικά του μηχανολογικού και τεχνολογικού εξοπλισμού 
του Δήμου 

• Μεριμνά για την παροχή των απαραίτητων στοιχείων 
στην οικονομική υπηρεσία για τη σύνταξη και εκτέλεση 
του προϋπολογισμού με την πρόβλεψη ή αναμόρφωση πι¬ 
στώσεων για την εκτέλεση έργων και προμηθειών 

• Εισηγείται στον Διευθυντή και συνεργάζεται μαζί του 
όποτε χρειάζεται 

• Καθοδηγεί, συντονίζει και επιβλέπει τις ενέργειες του 
προσωπικού του τμήματος 

• Φροντίζει για την εκτέλεση, συντήρηση, και παραλα¬ 
βή των έργων και εισηγείται για την επιστροφή τυχόν εγ¬ 
γυητικών επιστολών 

• Παρακολουθεί κάθε θέμα σχετικό με την μόλυνση του 
περιβάλλοντος στην περιοχή του Δήμου και εισηγείται μέ¬ 
τρα για την προστασία του στα πλαίσια της υπάρχουσας 
νομοθεσίας 

• Υποβάλλει προτάσεις για τη διαμόρφωση και εκτέλε¬ 
ση έργων 

1.Γ1 ΓΡΑΦΕΙΟ ΤΕΧΝΙΚΩΝ ΕΡΓΩΝ ΚΑΙ ΜΕΛΕΤΩΝ 

• Έχει την ευθύνη σύνταξης όλων των μελετών των τε¬ 
χνικών έργων του Δήμου και συγκεκριμένα: Έργων οδο¬ 
ποιίας, οικοδομών, κτιρίων, συντήρησης ηλεκτροφωτι- 
σμού, διαμορφώσεων, επεκτάσεων, συμπληρώσεων 
κ.λπ. 

• Συντάσσει μελέτες ηλεκτρομηχανολογικής φύσεως 
επιβλέπει και συντηρεί τα αντίστοιχα έργα. Έχει την ευ¬ 
θύνη για το δίκτυο ηλεκτροφωτισμού και σηματοδότησης 
της πόλης 

• Κάνει προτάσεις και μελέτες για την επέκταση, επι¬ 
σκευή, συντήρηση και βελτίωση του Δικτύου ηλεκτροφω- 
τισμού και φωτοσήμανσης 

• Οργανώνει καθοδηγεί και επιβλέπει όλα τα τεχνικά 
συνεργεία του Δήμου ανάλογα με τις ανάγκες και τις προ¬ 
τεραιότητες που βάζει η υπηρεσία και η Δημοτική αρχή. 

1.Γ2 ΓΡΑΦΕΙΟ ΠΟΛΕΟΔΟΜΙΚΩΝ ΕΦΑΡΜΟΓΩΝ 

• Επιμελείται των πάσης φύσεως τοπογραφικών μελε¬ 
τών και αποτυπώσεων της οποίες και συντάσσει. Χορηγεί 
βεβαιώσεις υψομέτρων, άδειες κατασκευής πεζοδρο¬ 
μίων κ.λπ. 

• Συντάσσει τις μελέτες για την οικιστική ανάπλαση και 
ανάπτυξη της πόλης, ακόμα συντάσσει το κτηματολόγιο 

• Φροντίζει για κάθε είδους πολεοδομικά θέματα όπως 
τροποποιήσεις, πράξεις αναλογισμού, προσκυρώσεις, 
αποζημιώσεις κ.λ,π καθώς και για την διαδικασία που 
απαιτείται κάθε φορά 

• Έχει την ευθύνη για κάθε θέμα και εισήγηση που εμπί¬ 
πτει στις αρμοδιότητες του γραφείου 

• Ευθύνεται για την μελέτη και εισήγηση τροποποιήσε- 
ως και επέκτασης του σχεδίου πόλης 


• Ενεργεί τους ελέγχους των τοπογραφικών και αρχι¬ 
τεκτονικών μελετών που υποβάλλονται για έκδοση αδει¬ 
ών οικοδομών, ως προς την ορθότητα της αποτύπωσης 

• Ελέγχει τις μελέτες από στατιστική δομική και ηλε- 
κτρομηχανολογική άποψη 

• Συγκροτεί επιτροπές αρχιτεκτονικού ελέγχου για επι¬ 
κίνδυνα και ετοιμόρροπα κτίσματα 

• Συντάσσει πρωτόκολλα αυθαίρετων, τεχνικές εκθέ¬ 
σεις για τον καθορισμό των ρυμοτομικών γραμμών και εκ¬ 
δίδει βεβαιώσεις για τους όρους δόμησης 

• Ελέγχει τον φάκελο που υποβάλλει για έκδοση οικο¬ 
δομικής άδειας ως προς τα φορολογικά στοιχεία (εισφο¬ 
ρές - κρατήσεις κ.λ.π) που πρέπει να καταβάλλονται από 
εκείνον που ζητά άδεια και μεριμνά για την τακτοποίησή 
τους. 

1.Γ3 ΓΡΑΦΕΙΟ ΠΕΡΙΒΑΛΛΟΝΤΟΣ ΚΑΙ ΠΡΑΣΙΝΟΥ 

• Έχει την ευθύνη για την εκτέλεση, συντήρηση και επέ¬ 
κταση όλων των έργων πρασίνου δενδροφυτεύσεων, κή¬ 
πων την δημιουργία και συντήρηση φυτωρίου 

• Έχει την ευθύνη περιποίησης, τροφοδοσίας, υγειει- 
νής διαβίωσης των ζώων και πτηνών του Δήμου 

• Έχει την ευθύνη για τη δημιουργία σύμφωνα με τις 
υπάρχουσες μελέτες και εντολές παιδικών χαρών, πάρ¬ 
κων, και αθλητικών χώρων 

• Έχει την ευθύνη της περιποίησης, καθαριότητας, φύ¬ 
λαξης, συντήρησης των χώρων αυτών, ανπκαθιστά όρ¬ 
γανα και εξαρτήματα των χώρων που έχουν φθαρεί ή κα¬ 
ταστραφεί 

• Ευθύνεται γαι την καλή λειτουργία των χώρων αυτών. 

1.Γ4 ΓΡΑΦΕΙΟ ΚΑΘΑΡΙΟΤΗΤΑΣ- ΚΟΙΜΗΤΗΡΙΟΥ- 
ΥΔΡΕΥΣΗΣ -ΑΠΟΧΕΤΕΥΣΗΣ 

• Προγραμματίζει και διεκπεραιώνει την συλλογή των 
άχρηστων αντικειμένων 

• Έχει την ευθύνη της σωστής, έγκαιρης και ολοκλη¬ 
ρωμένης αποκομιδής των απορριμμάτων της πόλης και 
της διοικητικής ευθύνης του Δήμου 

• Φροντίζει την καθαριότητα των οδών, πλατειών, πάρ¬ 
κων, αφοδευτηρίων και γενικά όλων των κοινοχρήστων 
χώρων της πόλης 

• Παίρνει κάθε αναγκαίο μέτρο για την ευπρεπή εμφά¬ 
νιση της πόλης και την καλή λειτουργία των δημοτικών 
αφοδευτηρίων και λουτρών. Τέλος φροντίζει για τον ειδι¬ 
κό κατά περίπτωση ευπρεπισμό της πόλης (ασβεστώμα- 
τα, σημαιοστολίσματα, καλαθάκια, πινακίδες διαφημίσε¬ 
ων κ.λ.π) 

• Συντάσσει μελέτες αναγόμενες σε αντικείμενο που 
έχει σχέση με την λειτουργία, πρόοδο και εξέλιξη των 
υπηρεσιών καθαριότητας και ύδρευσης και τα χρησιμο¬ 
ποιούμενα από αυτές μέσα και εγκαταστάσεις 

• Επιμελείται την τήρηση των απαραίτητων για την διε¬ 
ξαγωγή των υπηρεσιών καθαριότητας και ύδρευσης βι¬ 
βλίων και διαγραμμάτων 

• Μεριμνά για την κανονική διενέργεια της καθαριότη¬ 
τας της πόλης σύμφωνα προς τα οριζόμενα από τον σχε¬ 
τικό κανονισμό λειτουργίας της Υπηρεσίας 

• Ελέγχει την εκτέλεση των εργασιών και διεξάγει κάθε 
υπηρεσία που αφορά τα ζητήματα καθαριότητας 

• Επιμελείται για την περισυλλογή και αποκομιδή των 
οικιακών και οδικών απορριμμάτων της πόλης, την καθα¬ 
ριότητα και πλύση των δρόμων, πλατειών, δημοτικών 
αγορών, αποχωρητηρίων, χώρων λαϊκών αγορών κ.λπ. 

• Συγκεντρώνει και κατατάσσει τα σχετικά προς την κα¬ 
θαριότητα στοιχεία 

• Μεριμνά για την κανονική λειτουργία του εξωτερικού 
και εσωτερικού υδραγωγείου των αντλιοστασίων και δε¬ 
ξαμενών, σύμφωνα με τα οριζόμενα από το σχετικό Κανο¬ 
νισμό Λειτουργίας της Υπηρεσίας. 

• Ελέγχει την εκτέλεση των εργασιών και διεξάγει κάθε 
υπηρεσία που αφορά την ύδρευση και αποχέτευση 

• Μεριμνά για την καλή λειτουργία, επισκευή και συ¬ 
ντήρηση των υδρομετρητών και μηχανημάτων χλωριώσε- 
ως ως και των υδραυλικών εγκαταστάσεων των Δημοτι¬ 
κών Υπηρεσιών 

• Επιμελείται για την συντήρηση και επισκευή των πό¬ 
σης φύσεως οχημάτων και μηχανημάτων του Δήμου. Ει- 
σηγείται έγκαιρα αρμοδίως για τις ανάγκες του Δήμου, 
για την προμήθεια υλικών απαραίτητων στην δουλειά 
τους ακόμα για τον παροπλισμό ή την αντικατάσταση πα¬ 
ντός αχρήστου οχήματος ή μηχανήματος. 

• Μεριμνά για την προμήθεια των αναγκαίων υλικών, 
εργαλείων, ανταλλακτικών, λιπαντικών, καυσίμων κ.λ.π 
των οποίων έχει την ευθύνη σωστής διαχείρισης και διά¬ 
θεσης. 

• Εισηγείται έγκαιρα αρμοδίως για την ασφάλιση των 
οχημάτων, μηχανημάτων, προσωπικού και εγκαταστάσε¬ 
ων 

• Εκδίδει τα δελτία κινήσεως και τις διαταγές πορείας 
των πάσης φύσεως οχημάτων μηχανημάτων, του Δήμου 
που εγκρίνονται από τον προϊστάμενο του τμήματος 

• Τηρεί Μητρώο αυτοκινήτων και μηχανημάτων με όλες 
τις μεταβολές σ’ αυτά 

• Τηρεί όλα τα από το νόμο προβλεπόμενα βιβλία για κί¬ 
νηση, κατανάλωση καυσίμων κ.λ,π και γενικά προγραμ¬ 
ματίζει το όλο φάσμα των εργασιών ώστε να μη δημιουρ- 
γούνται εμπόδια. 

• Τηρεί και ενημερώνει όλα τα απαιτούμενα από τον κα¬ 
νονισμό και το νόμο βιβλία και αρχεία που αφορούν το κοι¬ 
μητήριο 

• Έχει την ευθύνη για κάθε θέμα που εμπίπτει στην αρ¬ 
μοδιότητα λειτουργίας του Δημοτικού κοιμητηρίου 

• Παρακολουθεί και ελέγχει για την εφαρμογή του κα¬ 
νονισμού λειτουργίας του κοιμητηρίου και εισηγείται στο 
Δ.Σ. κάθε θέμα σχετικό 

• Φροντίζει για την καθαριότητα του χώρου του κοιμη¬ 
τηρίου, την ευπρέπεια, την ευταξία κ.λ.π 

2. ΑΥΤΟΤΕΛΕΣ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Ο ΠΡΟΪΣΤΑΜΕΝΟΣ 

• Ελέγχει, μεριμνά, συντονίζει και φροντίζει γαι τη σω¬ 
στή λειτουργία του γραφείου και συνεργάζεται, ενημε¬ 
ρώνει και προτείνει στο Δήμαρχο ή τον Αντιδήμαρχο για 
όλα τα θέματα και τις ενασχολήσεις του γραφείου 

• Έχει την ευθύνη για όλες τις διοικητικές υποθέσεις 
του γραφείου, παρακολουθεί τη νομολογία και νομοθεσία 
που είναι σχετική με το αντικείμενο και ενεργεί ανάλογα 
ακόμα διεκπεραιώνειτην αλληλογραφία του τμήματος 

ΤΟ ΓΡΑΦΕΙΟ 

• Ασχολείται με τον επιτόπιο και αυτοπρόσωπο έλεγχο 
της τήρησης των διατάξεων που αφορούν την καθαριό¬ 
τητα, την κυκλοφορία, την στάθμευση των οχημάτων, την 
οικοδόμηση την μόλυνση του περιβάλλοντος, την προ¬ 


στασία των συμφερόντων και των δικαιωμάτων του Δή¬ 
μου, εφαρμόζοντας κατά περίπτωση την ισχύουσα νομο¬ 
θεσία και τις αποφάσεις της Δημοτικής Αρχής. 

• Ασχολείται με την ολοκλήρωση της όλης διαδικασίας 
που απαιτείται για να γίνουν πράξεις οι διαπιστώσεις και 
έλεγχοι του ειδικού προσωπικού και συγκεκριμένα: Διεκ- 
περαιώνει την όλη αλληλογραφία, αποστέλλει τις κλή¬ 
σεις, ειδοποιήσεις, κοινοποιήσεις παραβάσεων κ.λ,π. που 
εισηγείται το ειδικό προσωπικό και τα προωθεί αρμοδίως 
για διεκπεραίωση και τέλος έχει όλες τις αρμοδιότητες 
που προβλέπονται από τα Προεδρικά Διατάγματα και την 
κείμενη νομοθεσία καθώς και από τις αποφάσεις της Δη¬ 
μοτικής Αρχής 

3 ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑΤΙΣΜΟΥ 
ΚΑΙ ΜΗΧΑΝΟΡΓΑΝΩΣΗΣ 

• Έχει τη φροντίδα για τη συγκέντρωση μελετών και τε¬ 
χνογνωσίας που είναι δυνατόν να βοηθήσει τις επιδιώξεις 
του Δήμου (π.χαναπτυξιακές μελέτες που έχουν γίνει από 
άλλους φορείς, έρευνες και ειδικές μελέτες που έχουν γί¬ 
νει από άλλους φορείς, έρευνες και ειδικές μελέτες δια¬ 
μόρφωσης και τυποποίησης τεχνογνωσίας στο χώρο της 
τοπικής αυτοδιοίκησης κ.λπ.) 

• Έχει την ευθύνη για την μηχανοργάνωση των υπηρε¬ 
σιών του Δήμου 

• Μεριμνά γαι την εξεύρεση πηγών χρηματοδότησης 
γαι πραγματοποίηση μελετών- προγραμμάτων (π.χ από 
Ε.Ε, ΕΑΠΤΑκ.α) 

• Παρακολουθεί την υλοποίηση προγραμμάτων τουρι¬ 
στικής προβολής της περιοχής του Δήμου (π.χ. παραγω¬ 
γή τουριστικού υλικού και εκδόσεις τουριστικών οδηγών 
συμμετοχή σε εκθέσεις τουρισμού) 

• Εκπονεί μελέτες και προγράμματα που κρίνονται ανα¬ 
γκαία από την Δημοτική Αρχή ή το Δημοτικό Συμβούλιο 

Άρθρο 5 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΏΝ ΥΠΑΛΛΗΛΩΝ 

Με σκοπό την διοικητική εξυπηρέτηση των δημοτών 
των Δημοτικών διαμερισμάτων, ανατίθεται σε δημοτικούς 
υπαλλήλους της κατηγορίας ΔΕ, η περιοδική απασχόλη¬ 
σή τους στα Δημοτικά Διαμερίσματα. Η ανάθεση γίνεται 
με απόφαση του Δημάρχου που λαμβάνεται εντός του Ια¬ 
νουάριου κάθε έτους. 

Η απόφαση καθορίζει 

- τους συγκεκριμένους υπαλλήλους και τα Δημοτικά 
Διαμερίσματα στα οποία θα απασχολούνται 

- τη συχνότητα απασχόλησής τους σε κάθε Διαμέρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα 

Τα καθήκοντα των προηγούμενων υπαλλήλων που θα 
περιγραφούν στην απόφαση είναι δυνατό να περιλαμβά¬ 
νουν τα εξής: 

-Παράδοση και παραλαβή πιστοποιητικών, αιτήσεων, 
βεβαιώσεων, ειδοποιητηρίων και λοιπών εγγράφων. 

- Υποβοήθηση των δημοτών στη σύνταξη των εγγρά¬ 
φων 

- Οικονομικές δοσοληψίες με δημότες (εισπράξεις, πλη¬ 
ρωμές) 

- Συγκέντρωση αιτημάτων, προτάσεων και παραπόνων 

- Ενημέρωση/ πληροφόρηση των δημοτών 

- Συνεργασία με τους αρμόδιους υπαλλήλους των δη- 

μοτικών υπηρεσιών και μέριμνα για την έγκαιρη διεκπε¬ 
ραίωση των υποθέσεων των δημοτών. 

- Διοικητική υποστήριξη των τοπικών συμβουλίων 

- Διοικητική υποστήριξη των Νομικών προσώπων του 
Δήμου που είναι εγκατεστημένα στο Δημοτικό Διαμέρι¬ 
σμα. 

Άρθρο 6: 

ΑΠΟΚΕΝΤΡΩΣΗ ΥΠΗΡΕΣΙΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Στα Δημοτικά Διαμερίσματα με πληθυσμό άνω των 
1.000 κατοίκων, είναι δυνατόν να λειτουργούν αποκε¬ 
ντρωμένα Γραφεία. Η δημιουργία των γραφείων, οι αρ- 
μοδιότητές τους και η στελέχωσή τους καθορίζονται με 
απόφαση του Δημάρχου. 

Άρθρο 7 

ΟΛΟΜΕΛΕΙΕΣ ΤΜΗΜΑΤΩΝ Ή ΑΥΤΟΤΕΛΩΝ ΓΡΑΦΕΙΩΝ 

Στο επίπεδο των Τμημάτων ή Αυτοτελών Γραφείων ο 
συντονισμός και η συμμετοχή των υπαλλήλων του Δήμου 
εξασφαλίζεται με τακτικές συντονιστικές συσκέψεις με 
αντικείμενο την αλληλοενημέρωση, και την επισήμανση 
και αντιμετώπιση προβλημάτων των σχετικών λειτουρ¬ 
γιών, τη βελτίωση της ποιότητας των υπηρεσιών κ.λ.π 

Άρθρο 8 

Οι κλάδοι και οι κατηγορίες των υπαλλήλων που θα κρί- 
νονται για την κάλυψη των θέσεων προϊσταμένων καθορί¬ 
ζονται όπως παρακάτω: 

1. ΠΡΟΪΣΤΑΜΕΝΟΙ ΔΙΕΥΘΥΝΣΕΩΣ 

Επιλέγονται υπάλληλοι Κλάδου ΠΕ της κατηγορίαςΠΕΙ 
και με βαθμό όπως ορίζει ο Ν. 1586/86 

2. ΠΡΟΪΣΤΑΜΕΝΟΙ ΤΜΗΜΑΤΩΝ 

Επιλέγονται: 

α) Των τμημάτων της Διοικητικής και Οικονομικής Υπη¬ 
ρεσίας επιλέγονται υπάλληλοι κλάδου ΠΕ κατηγορίας 
ΠΕΙ ήκλάδου ΤΕ κατηγορίας ΤΕ 17 ή κλάδου ΔΕ κατηγο¬ 
ρίας ΔΕΙ και με βαθμό όπως ορίζει ο Ν. 1586/86. 

Β) Του τμήματος της Τεχνικής Υπηρεσίας επιλέγονται 
υπάλληλοι κλάδου ΠΕ κατηγοριών ΠΕ3, ΠΕ4.ΠΕ6, ή κλά¬ 
δου ΤΕ κατηγορίας ΤΕ3 και με βαθμό όπως ορίζει ο Ν. 
1586/86 


Σε περίπτωση που δεν είναι δυνατή η κάλυψη των θέσε¬ 
ων προϊσταμένων όπως ορίζεται παραπάνω λόγω μη 
ύπαρξης υπαλλήλων και εφόσον καθίσταται επιτακτική 
ανάγκη τοποθέτησης προϊσταμένου, τότε δύναται να το¬ 
ποθετηθούν προσωρινά ως προϊστάμενοι υπάλληλοι κλά¬ 
δου που δεν προβλέπεται στις παραγράφους 1 και 2 του 
παρόντος άρθρου, πάντα σύμφωνα με όσα ορίζει ο 
Ν. 1586/86 

Άρθρο 9: 

ΤΕΛΙΚΕΣ ΔΙΑΤΑΞΕΙΣ 

• Κατά την έναρξη της ισχύος του παρόντος Οργανι¬ 
σμού οι υπηρετούντες στο δήμο υπάλληλοι κατατάσσο¬ 
νται στις αντίστοιχες θέσεις των σχετικών κλάδων. 

• Η κατανομή του προσωπικού στις επί μέρους οργανι¬ 
κές μονάδες γίνεται με απόφαση του Δημάρχου, λαμβά- 
νοντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλή¬ 
λων. 

• Η ισχύς του παρόντος Οργανισμού αρχίζει από τη δη¬ 
μοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
για την κάλυψη της μισθοδοσίας του υπηρετούντος προ¬ 
σωπικού και συγκεκριμένα: Κ.Α 0.5111.1 (Τακτικοί Υπάλ¬ 
ληλοι: 30.000.000), Κ.Α0.5 1121 (Έκτακτοι Υπάλληλοι: 
3.500.000), Κ.Α 15 111 1-1 (Προσωπικό Καθαριότη- 
τας:4.400.000), Κ.Α 20 111 1-1 (Προσωπικό Ύδρευσης : 
8.800.000), Κ.Α 70 111 1-1 (Προσωπικό Οδοποιίας: 
8.800.000). Η μελλοντική επιβάρυνση του προϋπολογι¬ 
σμού του δήμου από την απόφαση αυτή δεν είναι δυνατόν 
να υπολογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 8 Ιουλίου 1999 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ ΙΩΑΝΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βί.ςι- 



θ-ΓΠ3ίΙ: ΠΥ35 @ Θ1.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

ΛΑΡΙΣΑ 

(0531) 22 858 



Διοικητήριο Τ.Κ. 411 10 

ΚΕΡΚΥΡΑ 

(041) 597449 



Σαμαρά 13 Τ.Κ. 491 00 

ΗΡΑΚΛΕΙΟ 

(0661)89 127/89 120 



Πλ. Ελευθερίας 1, Τ.Κ. 71110 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ ’ Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . - ο * ·* - · ε „ .. * . , 

- Απο 8 σελίδες και ανω προσαυξηση 100 δρχ. ανα 8σελιδο η μέρος αυτου 



Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 >■ 750 » 

70.000 >· 3.500 >· 

30.000 >· 1.500 » 

15.000 » 750 >· 

5.000 >· 250 >> 

10.000 » 500 >. 

3.000 >■ 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
























